  Майя Бывальцева Удмуртиын Ижкарысь Удмуртской урамысь корка куашкан дыръя быремъёсты ватӥзы. Оперативной штаблэн ужамезлы йылпумъянъёсъя, туннэ со сярысь ивортӥз Кар думалэн тӧроез Олег Гарин. Солэн верамезъя, куиньзэ кӧснуналэ ватӥзы, мукетъёсыныз туннэ люкисько. Кык адями Ува ёросын ватэмын, витез — Ижкарын Олег Гарин, Ижкар думалэн тӧроезВатонэн герӟаськем вань ужрадъёс коньдэтысь уксёен мынӥзы. Куд-ог предприятиос ас мылкыдзыя вазиськизы но дунтэк юрттэт ӵектӥзы. Тодэ вайытом, Удмуртской ульчаысь 261 номеро юртлэн подъездэз газ пуштэмен сэрен 9-тӥ шуркынмонэ куашказ. Шимучырын сизьым адями быриз, соос пӧлын кык нылпиос. Юртэз куашкатэмен янгыше уськытыса, ӝегатэмын 27 аресъем воргорон. Следстви ивортэмъя, со патераз чагыр эстӥськонэз юри лэзиз но ачиз кошкиз.  Югдур сярысь иворъёсты лыдӟе «Ижкарын 9 этажъем коркалэн подъездэз куашказ» сюжетысь Тегъёс: Шимучыръёс Ижкар ОлегГарин Ува Удмуртия  